ג'ורג' גלהורן

**ג'ורג' גלהורן** (באנגלית:**George Gellhorn**,  7 בנובמבר 1870 - 25 בינואר 1936) היה רופא נשים ומיילד יהודי-אמריקאי יליד שלזיה
אז חלק מגרמניה. התפרסם בזכות המצאת התומכן הנרתיקי הנושא את שמו,
 פעילותו החברתית ובתחום הרפואה המונעת וכאביה של העיתונאית והסופרת מרתה גלהורן. הוא כיהן כפרופסור לרפואת נשים באוניברסיטת סנט לואיס במדינת מיזורי.

## קורות חייו
### ילדות וצעירות בגרמניה
גלהורן נולד כב-1870 בעיר ברסלאו בשלזיה התחתית, (כיום ורוצלב בפולין) כבנם של אדולף גלהורן, תעשיין בעל בית חרושת לסיגריות, ושל רוזלי בת למשפחת פינקוס.
בגיל 5 התייתם מאמו. הוא למד ב-1890-1876 בגימנסיה באוהלאו ואחר כך למד רפואה באוניברסיטת וירצבורג עד 1894.
בהמשך בשנים 1899-1895 התמחה ברפואת נשים בבתי חולים המסונפים לאוניברסיטאות ברלין, ינה ווינה

### המשך הקריירה הרפואית בארצות הברית
ב-1898 התקבל לעבודה כרופא על אונייה וב-1899 היגר לארצות הברית והתיישב בסנט לואיס, מיזורי. כפי שציין בזיכרונותיו הפסיק את מחויבותו לדת. החל מ-1900 מצא עבודה בסנט לואיס, בה עבד בבתי החולים סנט לוק העירוני ובבתי החולים בארנס ובבית היולדות של העיר. עבד כיועץ ברפואת נשים ומיילדות בבית החולים היהודי ובבית החולים המחוזי בסנט לואיס.
ב-1932-1922 כיהן כפרופסור וכראש המחלקה לרפואת נשים ולמיילדות בפקולטה לרפואה של אוניברסיטת סנט לואיס.
אחרי 1932 לימד כפרופסור גינקולוגיה ומיילדות בבית הספר לרפואה של אוניברסיטת וושינגטון בסנט לואיס. כמו כן פעל כגינקולוג בבית החולים החופשי בארנרד למחלות עור ולסרטן.

ג'ורג' גלהורן נפטר ב-1936 בסנט לואיס בגיל 65.
הוא הובא לקבורה בבית הקברות בלפונטן בסנט לואיס.

### פעילותו הרפואית
ב-1935 התפרסם גלהורן במיוחד בהמצאת תומכן נרתיקי מיועד למקרים של צניחת רחם שאינם ניתנים לניתוח
גלהורן כתב מאמרים מקצועיים רבים וספר ללרפואת נשים לאחיות.
הוא היה מעורב מבחינה חברתית וברפואה המונעת. הוביל מסע למען הפחתת תמותת התינוקות באמצעות רגולציה של הפצת החלב, ופעל למען פתיחת קליניקות רפואיות חינמיות.

## חייו הפרטיים
גלהורן התחתן ב-21 באוקטובר 1903 עם עדנה פישל (1970-1878), בת של רופא יהודי בסנט לואי, ולאם ממוצא אנגלי. אשתו נודעה כפעילה למען זכויות ההצבעה לנשים (במסגרת ה-National League of Women Voters)
לבני הזוג נולדו 4 ילדים: ג'ורג' גלהורן הבן, (1968-1904) קצין בחיל הים, וטרן מלחמת העולם השנייה ואיש עסקים, וולטר פישל גלהורן (יליד 1906), מומחה במשפטים ובמדעי המדינה, פרופסור באוניברסיטת קולומביה,מרתה גלהורן (ילידת 1908) עיתונאית, כתבת מלחמה וסופרת, אשתו השלישית של ארנסט המינגוויי ב-1944-1940 ואלפרד גלהורן, (יליד 1913) רופא אונקולוג, שכיהן כדקאן של הפקולטה לרפואה באוניברסיטת פנסילבניה בפילדלפיה,

## הוקרה
*1932 - כיהן כיושב ראש האיגוד האמריקאי לגינקולוגיה

## מבחר פרסומים
*1923 - Non operative treatment in gynecology
*1932 - The constitutional factor in gynecology and obstetrics,
*1935 - A new pessary for the treatment of inoperable** prolapse of the uterus**
*1936 - Gynecology for Nurses

## קישורים חיצוניים
*Find a Grave
*ביוגרפיה באתר prabook
* 

## לקריאה נוספת
* 535 Carolina Moorhead - Martha Gellhorn: A Life - Page 2011
*Barbara Sicherman, Carol Hurd Green - *Notable American, Women, The Modern Period, a Biographical Dictionary* Harvard University Press 1980 art. Edna Gellhorn p.268-269

## הערות שוליים

קטגוריה:רופאים יהודים גרמנים
קטגוריה:רופאים יהודים אמריקאים
קטגוריה:גינקולוגים יהודים
קטגוריה:גינקולוגים אמריקאים
קטגוריה:בוגרי אוניברסיטת וירצבורג
קטגוריה:פעילים חברתיים אמריקאים